ועדת הכספים, כנסת 17, פרוטוקול מספר 822, 2008-06-24 10:30

סטס מיסז'ניקוב: אני פותח את ישיבת ועדת הכספים בנושא צו תעריף המכס והפטורים ומס קנייה על טובין (תיקון מס' 17), התשס"ה-2008 (שינוי הגדרות דלקים) ו-צו הבלו על דלק (הטלת בלו) (תיקון מס' 2), התשס"ח-2008.

ראובן ריבלין: עורכת-הדין נעים, תסבירי לי את הנושא הקודם בו דנו בישיבה הקודמת ותאמרי לי מה ההגיון.

רוית נעים: קודם כל, זה לא היה נושא של הדיון ולכן לא באתי מוכנה.

ראובן ריבלין: אם את לא מוכנה, אל תעני.

רוית נעים: יכולתי לענות להם בנקודות מסוימות, אבל לא רציתי להיכנס מכיוון שאמרת שתקיימו דיון נפרד.

רוית נעים: הועלתה טענה לגבי התקרות ואכן לגבי התקרות הבטחנו שנתקן אותן ועוד מעט הן מגיעות לחתימת מנהל רשות המסים ויתוקנו.

ראובן ריבלין: בינתיים האנשים האלה נמקים.

רוית נעים: שוב, זה באמת תיקון נקודתי.

רוית נעים: הם דיברו כאן על שינוי של כל הרפורמה וזה משהו שאני לא מוסמכת כרגע להתייחס אליו.

ראובן ריבלין: הם צודקים.

רוית נעים: אני לא יודעת אם הם צודקים.

רוית נעים: כל הסדר הסולר מורכב משני נדבכים.

רוית נעים: הנדבך הראשון קבע שהמס על הסולר יושווה למס שמוטל על בנזין כאשר מצד שני קבוצות משתמשים מסוימות יקבלו עשבון חלקי על המס שהם משלמים.

רוית נעים: גם המוניות נכללו בהסדר, גם המובילים, גם מפעלי תעשייה וקבוצות נוספות.

רוית נעים: העשבון, כמו שאמרתי, הוא חלקי.

רוית נעים: ועדת הכספים אישרה בזמנו את כל ההסדר הזה.

רוית נעים: העשבון הוא חלקי וגם מוגבל בתקרה.

רוית נעים: התקרה זה משהו שהיא בסמכות מנהל רשות המסים.

שי חרמש: זה עבור דלק.

רוית נעים: זאת כמות מסוימת, בהתאם לצריכה השנתית הממוצעת של כל סקטור.

רוית נעים: התקרות האלה עומדות להיות מעודכנות עכשיו.

רוית נעים: זה לא משהו שיפתור את המצוקה שלהם כי המצוקה שלהם היא מעבר לעשבון.

רוית נעים: הם גם ערבבו כאן בין שני נושאים, בין הפיקוח על הסולר כאשר הסולר היום לא מפוקח ועל הצורך אולי לשנות את השיטה לבין העשבון.

רוית נעים: לדעתי התקרות יעזרו אבל אני לא יודעת אם זה מה שיפתור את המצוקה שהיא קשה.

שי חרמש: איך את מסבירה את המרווח הפנטסטי הזה בין 10 שקלים ל-5.90?

רוית נעים: זה משהו שאני לא יכולה להסביר.

שי חרמש: תחנות הדלק נותנות הנחה של 2.50 שקלים.

שי חרמש: התחנות כבר מראש מורידות את המחיר ב-2.5 בהסדרים פרטיים ואני לא מדבר על ההסדרים המוסדיים.

שי חרמש: עדיין נותר כאן רווח של כמעט 40 אחוזים.

רוית נעים: אני לא יודעת להסביר את הרווח.

רוית נעים: אני עוסקת בנישה הקטנה של הבלו.

שי חרמש: זאת קרטליזציה.

סמדר אלחנני: מתי ההעלאה הבאה של המחירים?

רוית נעים: בספטמבר.

ראובן ריבלין: אלא אם כן יש מישהו שמקבל קומיסיון.

רוית נעים: כאשר יתקיים כאן דיון, יבואו אליו הנציגים של המחלקה הכלכלית שזה בועז סופר.

רוית נעים: הצווים שפניכם , אלה שני צווים שהם שני צדי המטבע, גם ייצור מקומי וגם יבוא.

רוית נעים: צו תעריף המכס.

רוית נעים: מדובר בהגדרות הדלקים בצו תעריף המכס ובצו הבלו על דלק, שאלה הן ההגדרות והשיעורים שקיימים בייצור המקומי.

רוית נעים: אנחנו בשני הצווים האלה למעשה רוצים ליצור אחידות בין היבוא והייצור המקומי כך שההגדרות תהיינה זהות ואת זה אנחנו עושים באמצעות תיקון ההגדרות בצו תעריף המכס והפניה בצו הטלת בלו שזה הצו כאמור שדן בייצור המקומי להגדרות בצו תעריף המכס.

רוית נעים: אנחנו עושים גם כל מיני תיקונים בתוך ההגדרות, תיקונים מאוד נקודתיים, אם זה התיקון של הגדרת סולר, כך שלא יכלול מבחן בקור, נקודת קיפאון בקרוסין.

רוית נעים: לב התיקון, מעבר לרצון שתהיה אחידות, הוא גם תיקון הגדרת ממיסים בצו תעריף המכס, ממיסים זה חומר גלם שמשמש היום בתעשייה לייצור צבעים, לייצור דבקים וכולי.

רוית נעים: הממיסים היום בייצור המקומי, חלקם ממוסה כאשר ביבוא הם פטורים.

רוית נעים: מה שאנחנו רוצים זה בעצם להשוות ולפטור אותם גם בייצור המקומי, להפנות בצו של הייצור המקומי לצו תעריף המכס ולפטור את הממיסים.

שי חרמש: אתם פוטרים את הייצור המקומי ולא ממסים את היבוא.

רוית נעים: לא.

רוית נעים: זאת הקלה.

רוית נעים: בהיבט הזה זאת הקלה.

ראובן ריבלין: זאת הקלה לייצור המקומי.

רוית נעים: מה שהיה היום הוא שכל הממיסים בייצור המקומי נכנסו להגדרת סל שקיימת בצו.

ראובן ריבלין: זה צו שבא להקל.

רוית נעים: גם.

רוית נעים: בעיקר הוא מקל בכך שהוא פוטר, אבל אנחנו גם מבטלים הגדרה של שמן דיזל שמופיע לכם בסעיף ד' בדברי ההסבר.

רוית נעים: שמן דיזל הוא תערובת של דלק שבו יש 90 אחוזים סולר ו-10 אחוזים מזוט.

רוית נעים: לשמן הדיזל היה מיסוי מופחת.

רוית נעים: היה לו מיסוי דומה למס שמוטל על מזוט.

ראובן ריבלין: עכשיו יהיה לו מיסוי מוגבר.

רוית נעים: יהיה לו מיסוי בהתאם למרכיבים בתערובת.

ראובן ריבלין: מי משתמש בשמן דיזל היום?

רוית נעים: אנחנו מבטלים היום את ההגדרה של שמן דיזל.

רוית נעים: היום אין ייצור, לא ייצור מקומי ולא יבוא של שמן דיזל ולכן אנחנו מוחקים את ההגדרה.

רוית נעים: מהבחינה הזאת זאת העלאה תיאורטית.

שי חרמש: את הממיסים מייצר טמבור או יצרני הצבע?

רוית נעים: יצרני הצבע מייצרים.

רוית נעים: אנחנו מוסיפים בצו החדש, בצו הבלו, במקום הגדרת דלק אחר תהיה הגדרה של תערובת דלק.

רוית נעים: אנחנו רוצים למסות רק דלקים שאנחנו מגדירים אותם באופן פוזיטיבי במפורש בצו.

רוית נעים: כדי למנוע מצב של מהילות דלקים וניצול לרעה של הצו, אנחנו רוצים למסות כל תערובת, כל ערבוב של דלקים.

רוית נעים: כל תערובת שהיא לא מוגדרת בצו, היא תמוסה ולכן זה מה שעשינו בהגדרת תערובת דלק.

ראובן ריבלין: מי מתנגד כאן?

ראובן ריבלין: כל אלה שהיו כאן יודעים על העניין הזה ואין להם התנגדות.

רוית נעים: המשמעות של תערובת הדלק היא שכל מי שמערבב דלק בין דלקים שמוגדרים בצו עם כל חומר אחר, בין אם הוא מוגדר בצו ובין אם הוא לא מוגדר בצו, הוא ימוסה.

רוית נעים: התערובת תמוסה.

ראובן ריבלין: אני חושב שאנחנו בשלים להצביע.

ראובן ריבלין: ךשי חרמש: אני רוצה להודות לכם.

ראובן ריבלין: נער הייתי וגם זקנתי ומעולם לא נתקלתי בדברים כאלה.

ראובן ריבלין: היום למדתי.

סטס מיסז'ניקוב: מי בעד אישור צו תעריף המכס והפטורים ומס קנייה על טובין (תיקון מספר 27)?

סטס מיסז'ניקוב: ה צ ב ע ה הצו אושר מי בעד אישור צו הבלו על דלק (הטלת בלו) (תיקון מספר 2)?

סטס מיסז'ניקוב: ה צ ב ע ה הצו אושר